CELEX: 62010TN0304
Language: el
Date: 2010-07-14 00:00:00
Title: Υπόθεση T-304/10: Προσφυγή της 14ης Ιουλίου 2010 — dm drogeriemarkt GmbH & Co. KG κατά ΓΕΕΑ — S.E.M.T.E.E. (caldea)

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/20
            
         Προσφυγή της 14ης Ιουλίου 2010 — dm drogeriemarkt GmbH & Co. KG κατά ΓΕΕΑ — S.E.M.T.E.E. (caldea)
   (Υπόθεση T-304/10)
   ()
   2010/C 260/27
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: dm drogeriemarkt GmbH & Co. KG (Καρλσρούη, Γερμανία) (εκπρόσωποι: O. Bludovsky και P. Hiller, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: S.E.M.T.E.E. (Escaldes Engornay, Ανδόρα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 29ης Απριλίου 2010 στην υπόθεση R 899/2009-1 και, κατά συνέπεια, να διαγράψει το σήμα της αιτούσας,
            
         
               —
            
            
               επικουρικώς, να ακυρώσει την απόφαση του πρώτου τμήματος του ΓΕΕΑ της 29ης Απριλίου 2010 στην υπόθεση R 899/2009-1 και να αναπέμψει την υπόθεση στο ΓΕΕΑ,
            
         
               —
            
            
               επικουρικώς, να ακυρώσει την απόφαση του πρώτου τμήματος του ΓΕΕΑ της 29ης Απριλίου 2010 στην υπόθεση R 899/2009-1.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: H αντίδικος ενώπιον του τμήματος προσφυγών.
   
      Σήμα προς καταχώριση: Το εικονιστικό σήμα «caldea», σε χρώμα πορτοκαλί, μπλε και άσπρο, για προϊόντα και υπηρεσίες των κλάσεων 3, 35, 37, 42, 44 και 45 — αίτηση καταχώρισης αριθ. 5691845.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: Το διεθνώς καταχωρισμένο υπ’ αριθ. 894004 λεκτικό σήμα «BALEA», για προϊόντα και υπηρεσίες των κλάσεων 3, 5 και 8.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών εκτίμησε εσφαλμένα ότι δεν υπάρχει κίνδυνος συγχύσεως μεταξύ των οικείων σημάτων.